Általános forgalmi adó
Az általános forgalmi adóról az 1992. évi LXXXIV. törvény rendelkezik, ami folyamatosan változik. A közösségi szabályok átvételét a 2004. évi IX. törvény tartalmazza. 2007. január 1-jével hatályba lépett a Tanács 2006/112/EK irányelve a közös hozzáadott-érték adórendszerről.

Az általános forgalmi adó olyan többfázisú nettó forgalmi adó, amelyet a vállalkozók a termelés, forgalmazás minden szakaszában kötelesek megfizetni és az adó terhét a végső felhasználó, a fogyasztó viseli.

Az áfa rendszer célja:

· az állami költségvetés feladatainak ellátásához szükséges állandó és értékálló bevétel biztosítása,

· az árutermelő piacgazdaság igényeit kielégítő versenysemleges adórendszer működtetése,

· az Európai közösséghez való társulásból fakadó követelmények érvényesítése.

Alapvető jellemzői :

· általános: áruk és szolgáltatások széles körére terjed ki, a termelés, értékesítés egész folyamatát átfogja és a kivételek szűk körűek, emellett minden olyan hazai és külföldi, illetőleg természetes vagy jogi személy adóköteles, aki belföldön önállóan és rendszeresen bevétel elérésére irányuló gazdasági tevékenységet folytat.

· forgalmi: minden olyan esetben meg kell fizetni, ha a terméket, szolgáltatást értékesítik, árbevételt érnek el.
· fogyasztói: áthárítás útján mindig a fogyasztót terheli.

· összfázisú: a termelés összes szakaszán, fázisán keresztül – a nyersanyagtermeléstől a késztermék felhasználásáig vezető úton- minden egyes forgalmi aktus alkalmával újból és újból meg kell fizetni. minden termelési, forgalmi szakaszban az eladásokra kivetett adó összegéből  viszont levonható a beszerzésesek után fizetett adó, tehát minden fái csak a hozzáadott-érték után adózik, s így megszűnik az adóhalmozódás.
· nettó: a gazdálkodó általában ténylegesen kisebb összeget fizet be az adóhatóságnak, mint amelyet az értékesítés folyamán felszámít. az általa felszámított áfát és az általa korábban kifizetett áfák különbségét fizeti be az adóhatóságnak. joga van ugyanis levonni azokat az fákat, amelyeket a szállítói fizettek be, de részére –a számlákon elkülönítve-felszámítottak.
· közvetett: aki az adót befizeti a költségvetésbe, annak jövedelmét vagyonát nem terheli. az adó fizetésére kötelezettek személye nem azonos az adóterhet viselőkkel.
· költségvetés stabil bevétele:  a költségvetés az áfa útján olyan adóbevételhez jut, amely mögött a gazdaságban áru, szolgáltatás, valós jövedelem van, amelynek költségvetésen keresztüli elköltése nem inflációs jellegű
· semleges: nem kedvez egyetlen gazdasági alanynak sem más gazdasági alany rovására, illetve: a termék, szolgáltatás jövedelmezősége nem befolyásolja az adó összegét, a vállalkozási formától függetlenül alakul, nem terheli adó a termelést, az exportot, a beruházást, a műszaki fejlesztést, nem része a készletértéknek.  Az Európai Unión belül az áruk szabad mozgását segítő egységes forgalmi adó rendszerben főszabályként a célország szerinti adózás érvényesül, amely azt jelenti, hogy az eladó áfa nélkül értékesít, a vevő pedig saját tagállamában önadózás keretében számolja és fizeti meg az adót, ami egyben levonható adót is jelent.
· könnyen áttekinthető: a forgalom bármely fázisában megállapítható, hogy milyen adó terhelte az árut. láthatóvá tételét az értékesítésről kiállított számla/ nyugta biztosítja. a számla a vevőnél adószámlává válik, az eladónál az adólevonási jog alapja. 

· szűk körben ad lehetőséget kivételes elbánásra: aki az adó hatáskörébe tartozik, az az előzetes adók levonásának jogával élve mentesül az előző fázis adóterhe alól, aki viszont mentes az adófizetés kötelezettsége alól, az általában nem rendelkezik az előzetes adók levonásának jogával sem. 
· adminisztráció igényes
Az áfa területi hatálya szerint a Magyar Köztársaság területére terjed ki.

Az áfa személyi hatálya szerint az adókötelezettség azokra a magánszemélyekre, jogi személyekre és jogi személy nélküli jogképes szervezetekre terjed ki, akik saját nevükben jogokat szerezhetnek, kötelezettségeket vállalhatnak, perelhetnek, és gazdasági tevékenységet végeznek.

Az áfa tárgyi hatálya jelenti a gazdasági tevékenységet, amely az adóügyi jogviszonyt létrehozza, azt a dolgot, amelyre az adó vonatkozik.
Áfát kel fizetni:

· az adóalany által belföldön teljesített termékértékesítés és szolgáltatásnyújtás,

· az Európai Közösségen belülről termékbeszerzés, valamint

· termékimport után. ( termékimportnak az számít, ha a terméket harmadik országból a Közösség területére szállítják)

Az áfa mértéke: kedvezményesen 5%, és 20% normál esetben termékek és szolgáltatások esetén.
Az értékesítést terhelő áfa alulról (adó nélküli áfából) vagy felülről (áfával növelt árból) határozható meg. 
	alulról számított adókulcs
	felülről számított adókulcs

	5%
	4,76%

	20%
	16,67%


Az adókötelezettség általános jellegű, a mentesség nem jelent kedvezményt, ugyanis az adómentes vállalkozó az adóterhet az általa érvényesített árban nem háríthatja tovább, hanem maga viseli. Az adómentesség lehet alanyi, vagy tárgyi.
